
H O T Ă R Â R E A
nr. 61 din 27.05.2021
[bookmark: _Hlk511930597][bookmark: _Hlk511930576]privind anularea obligaţiilor fiscale datorate de debitorul EMIRA RAEMI SABIAS SRL

CONSILIUL LOCAL al comunei Giarmata, județul Timiș, întrunit în ședința ordinară din data de 27.05.2021:

Având în vedere :
1. referatul de aprobare al inițiatorului;
1. referatul Compartimentului Taxe și Impozite;
1. prevederile art. 226 din Legea nr. 207/2015 privind Codul de procedură fiscală, cu modificările şi completările ulterioare;
1. că a fost îndeplinită procedura reglementată de prevederile art. 7 din Legea nr. 52/2003 privind transparența decizională în administraţia publică;
1. avizele favorabile acordate de comisiile de specialitate din cadrul Consiliului Local Giarmata;
În temeiul art.129 alin.(2) lit.b), alin.(4) lit.c) si art.139 alin.(3) lit.c) din O.U.G.nr.57/2019 privind Codul administrativ, cu modificările şi completările ulterioare;

H O T Ă R Ă Ș T E :

Art. 1. Se anulează obligaţiile fiscale în cuantum total de 728 lei (677 lei debit și majorări 51 lei) datorate de debitorul EMIRA RAEMI SABIAS SRL, persoană juridică, radiat din Registrul Comerţului pentru care nu s-a atras răspunderea altor persoane.
Art. 2. Se aprobă scăderea din evidenţa fiscală a societății EMIRA RAEMI SABIAS SRL, radiate din Registrul Comerţului.
ART. 3. Cu ducerea la îndeplinire a acestei hotărâri se încredințează Compartimentul Taxe și Impozite.
ART. 4. Prezenta hotărâre a fost adoptată cu un număr de 12 voturi „pentru”, 0,,împotrivă”, 0,,abțineri”.
ART. 5. Prezenta hotărâre se comunică :
1. Instituției Prefectului – Județul Timiș ;
1. primarului Comunei Giarmata ;
1. Compartimentul Taxe și Impozite;
1. se va afișa.

